text: Bov-røver fortsat på fri fod
  21 november 2014 kl. 06.16
  En midaldrende røver er fortsat på fri fod efter, at han torsdag aften med en pistol truede sig til kontanter i en købmandsforretning i Bylderup-Bov.
  Ved 19-tiden torsdag truede en 50-55-årig mand med en pistollignende genstand sig til et ukendt kontantbeløb fra forretningen Min Købmand i Bylderup-Bov.
  Med pengene i en blå rygsæk tog han flugten vestpå mod Lendemark.
  Ud over den blå rygsæk beskriver politiet gerningsmanden som:
  - 50-55 år
  - 170 cm høj
  - kraftig af bygning
  - iført camouflagejakke, mørke bukser og mørk tophue
  Syd- og Sønderjyllands Politi hører gerne fra vidner på telefon 1-1-4.
  